# Баявая машына пяхоты

БМП-1
**Баявая машына пяхоты** (*БМП*) — браняваная баявая машына, прызначаная для транспартаваньня асабовага складу да месца выкананьня пастаўленае баявое задачы, падвышэньня ягонай мабільнасьці, узброенасьці й абароненасьці на поле бою ва ўмовах ужываньня ядравай зброі й сумесных дзеянбняў з танками у бою.

У СССР упершыню зьявілася напачатку 1960-х гг. (БМП-1).

У пэрыяд Аўганскае вайны 1979—1989 гадоў сярод жаўнераў паўстаў альтэрнатыўны варыянт расшыфроўкі абрэвіятуры БМП — «Брацкая магіла пяхоты», бо канструкцыя бранявое абароны БМП, якія ўжываліся войскам у гэтай вайне, не забясьпечвала дастатковую абарону ад супрацьтанкавых сродкаў, — і пры паразе БМП процітанкавым снарадам (часьцей за ўсё супрацьтанкаваю гранатаю з РСГ) мелі месца выпадкі масавае згубы байцоў у ёй.

## Адрозьненьні БМП ад БТР

Шматлікія адмыслоўцы лічаць, што галоўнае адрозьненьне складаецца ў тым, што БТР прызначаны ў першую чаргу для транспартаваньня, а БМП у першую чаргу для агнявое падтрымкі й прыкрыцьця агнём пяхоты ў бою (гэта відаць з назваў гэтых машынаў). У адпаведнасьці са сваім баявым прызначэньнем БМП, як правіла, абсталяваны сыстэмамі стабілізацыі ўзбраеньня, кіраваньня агнём, якаснымі прыцэламі, фільтра-вэнтыляцыйнымі ўсталёўкамі, пажаратушэньнем, супрацьтанкавымі сродкамі, сродкамі дымапастаноўкі, у той час як БТР-ы звычайна мінімальна ўкамплектаваныя падобнымі сродкамі. Звычайна БМП маюць больш высокую агнявую моц, чым БТР, але ўзровень абароны ў іх звычайна супастаўны. Таксама прынцыповым адрозьненьнем БМП ад БТР можна лічыць іх прыстасаванасьць да вядзеньня баявых дзеяньняў ва ўмовах ужываньня ядравай, хімічнай і бактэрыялягічнай зброі.

У выніку кошт БМП звычайна вышэй у некалькі разоў у параўнаньні за БТР аднаго зь ёю пакаленьня.

БМП «Мардэр» 1А3 войска Нямеччыны
Асноўныя характарыстыкі БМП-3 (1987):

* маса 18,7 т,
* экіпаж (дэсант) 3 (7) чал.,
* магутнасьць рухавіка 500 л. з.,
* узбраеньне:
	+ 100-мм гармата-пускавая ўсталёўка 2А70,
	+ 30-мм аўтаматычная гармата 2А72,
	+ ПТУР 9М117,
	+ тры 7,62-мм кулямёту ККТ.

Экіпаж: 3 чалавека — камандзір, мэханік-кіроўца, наводчык-апэратар. Дэсант — 8 чалавек. БМП разьлічаны на перавозку мотастралковага аддзяленьня.

## Некаторыя характарыстыкі БМП краінаў НАТО

**Эвалюцыя патрабаваньняў па абароне лэбавае праекцыі й калібру асноўнага ўзбраеньня БМП краінаў НАТО**

| Пэрыяд часу | Тыпавыя БМП | Калібр і тып боепрыпасу, ад якага забясьпечваецца абарона | Баявая маса, т | Арт. сыстэма | Парамэтры бронепрабівальнасьці | Нататка |
| --- | --- | --- | --- | --- | --- | --- |
| 1970-я гады | «Мардэр 1» | 20мм БПС 23мм БПС | 27,5 | 20мм Rh202 | 20мм/60°/1000м | Абарона бартоў ад 14,5 мм кулі Б-32 |
| 1980-я гады | «Брэдлі» М2А1 | 25мм БПС 30мм БТ | 22,6 | 25мм «Бушмастэр» | 28мм/60°/1500м | Абарона бартоў ад 14,5 мм кулі Б-32 |
| 1980-я гады | «Мардэр 1А3» | 30мм БПС | 33,5 | 20мм Rh202 | 20мм/60°/1000м | Таксама ўзмацненьне даху корпуса і вежы ад кумулятыўных БЭ |
| 1980-я гады | «Брэдлі» М2А2 | 30мм БПС | 27,0 | 25мм «Бушмастэр» | 28мм/60°/1500м 37мм/60°/1500м | Таксама патрабаваньне па абароне ад кумулятыўнае гранаты ПГ-7. Вырашаецца ўсталёўкаю камплекта ДА |
| 1990-я гады | ASCOD/«Улан» | 30мм БПС | 28,0 | 30мм МК 30 | 60мм/60°/2000м | Абарона бартоў ад 14,5 мм кулі Б-32 |
| 2000-я гады | ASCOD/«Улан» | 30мм БАПС | 31,0 | 30мм МК 30 | 60мм/60°/2000м | Абарона бартоў ад 14,5 мм кулі Б-32 |
| 2000-я гады | CV9035 Mk 3 | 30мм БАПС | 32 — 35 | 35-мм аўтаматычная гармата «Бушмастэр III». | 75мм/60°/2000м | Магчымасьць усталёўкі модуляў ДА для абароны бартоў ад кумулятыўных сродкаў паразы. |
| 2000-я гады | «Пума» | 45мм БАПС | 43 | 30мм МК 30-2/АВМ | 60мм/60°/2000м | Таксама абарона бартоў ад 30-мм снарада БОПС |

Нататкі да табліцы:
Мяркуецца абарона лэбавых дэталяў корпусу й вежы ў межах кута бясьпечнага манэўраваньня ±30 градусаў. Баявая маса паказана без ДЗ.
БТ — бранябойны снарад трасавальны
БПС — бранябойны подкалиберный снарад
БАПС — бранябойны апэраны подкалиберный снарад
БЭ — баявыя элементы касетных боепрыпасаў
ДА — дынамічная абарона
M2 «Брэдлі» войска ЗША
У дачыненьні да базавых БМП «М2 Брэдлі» і «Мардэр 1А» іх баявая маса павялічылася за пэрыяд эксплюатацыі з 22 да 33 т і з 27,5 да 37,5 т адпаведна. Сказанае мяркуе забесьпячэньне, яшчэ на стадыі праектаваньня машыны, патэнцыялу яе мадэрнізацыі пры плянаваным тэрміну службы ня меней 30-40 гадоў.

## Глядзіце таксама

* БМП-2 і БМП-3
* БМПВ-64
* Баявая машына дэсанта (БМД)
* Бронетранспарцёр (БТР)
* Баявая машына агнямётчыкаў
* Танк

## Вонкавыя спасылкі

* БАЯВЫЯ МАШЫНЫ ПЯХОТЫ Й ІХ МАДЫФІКАЦЫІ НА САЙЦЕ «АДВАГА»
* Відэасюжэт пра БМП-3
* Відэасюжэт пра БМД-3
* Відэа Кадры БМП у дзеяньні. Футажы, зьнятыя на вучэньнях войска ўзімку(недаступная спасылка)